**Конспект за провеждане на изпит по**

Обществени поръчки

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Избираема |
| Водещ преподавател | Гл. ас д-р Антония Илиева |
| Продължителност на учебния курс | Един семестър |
| Аудиторна заетост | Лекции |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | - |

**II. Тематично съдържание на учебния курс**

1.Общ преглед на нормативната уредба в сферата на обществените поръчки. Исторически обзор.

2.Правно понятие за обществена поръчка по смисъла на Закона за обществените поръчки.

3.Цел и принципи за възлагане на обществените поръчки.

4.Обект и предмет на обществените поръчки. Номенклатури. Общ терминологичен речник (CPV). Стойностни прагове

5.Възложители. Възложители за конкретен случай. Делегиране на правомощия

6.Кандидати, участници, изпълнители и подизпълнители на обществените поръчки. Трети лица.

7.Видове процедури за възлагане и правила за избор на процедура. Обща характеристика. Видове решения на възложителите.

8.Подготовка за възлагане на обществена поръчка. Изисквания към кандидатите и участниците.

9.Провеждане и приключване на процедури за възлагане на обществени поръчки.

10.Икономически най-изгодна оферта. Критерии за възлагане. Необичайно благоприятна оферта.

11.Договор за обществена поръчка. Гаранции по договора. Договор за подизпълнение. Рамково споразумение.

12. Способи за възлагане. Стойностни прагове. Събиране на оферти с обява. Покана до определени лица.

13.Държавни органи, осъществяващи контрол в сферата на обществените поръчки.

14.Първоинстанционно обжалване на индивидуални административни актове по реда на Закона за обществените поръчки.

15.Касационно производство.

16.Административно-наказателна отговорност за нарушения в областта на обществените поръчки. Видове състави на административни нарушения по ЗОП.

**III. Материали за самостоятелна подготовка**

Основна:

1. Илиева, А., Станкулов, П., Правен режим на обществените поръчки по ЗОП. Ръководство за студенти и практици, Сиела Норма АД, София, 2019г.

2. Станкулов, П. Обществени поръчки. Сборник правна практика, правен анализ и правни изводи., София, 2018;

3. Станкулов, П., Защита на Възложителите по закона за обществените поръчки, София, 2017;

4. Марков, М., Димова, Е., Александров, А., Кацарова, М. Коментар-Обществени поръчки, ИК „Труд и право“, София, 2016.

Допълнителна:

1.Закон за Обществените поръчки.

2.Правилник за прилагане на Закона за обществените поръчки.

**IV. Изпитване и оценяване**

**1. Текущо оценяване**

На студентите се поставят задачи под формата на тематични казуси за изпълнение, както по време на лекционният курс, така и за самостоятелна подготовка. Текущите оценки, които се поставят върху изпълнените тематични казуси, се взимат под внимание от страна на титуляра на дисциплината при формиране на крайната оценка получена от студента при явяването му на изпит по дисциплината: „Обществени поръчки“. Оценката се формира по следния начин:80% се формират въз основа на показаните знания от страна на студента при провеждане на писменият изпит, 20% се формират от оценките поставени по време на тематичните казуси решавани в лекционният курс.

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване

**3. Форма и процедура на изпита**

Изпита е писмен. Студентите трябва да развият два самостоятелни въпроса.

**4. Критерии за оценяване**

За успешното полагане на изпита е необходимо, студентите да са развили писмен отговор и по двата поставени въпроса. Задължително условие е, изложението да е конкретно по зададената тема, а развиването на поставените въпроси да се придържа към основата на преподадения по време на лекционният курс материал. Преподавателят си запазва правото да зададе допълнителни въпроси на студенти, при формиране на крайната оценка.

**5. Особени изисквания**

1.Миниум 50 % присъствия на семинарните занятия, както и изпълнение на задачите от задължителното текущо оценяване.

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.